εδοξεν τηι βουληι και τωι δημωι γνωμη πρυτανεων υπερ ων προεγραψαντο οι πρυτανεις επειδη κριτολαος αλκιμεδοντος αιγιαλευς εν τε τοις προτερον χρονοις αυτον εκτενη και ευχρηστον παρεχομενος διατετελεκε τηι πολει χρειας τε γενομενης αναγκαιας τωι δημωι διαφορου δια τους περισταντας καιρους ουκ αντειπεν αλλ εδανεισεν προθυμως επι τωι συμφεροντι τωι δημωι εν τε τοις αλλοις πασιν ευχρηστον αυτον παρεχομενος διατελει και κατα κοινον και καθ ιδιαν τοις εντυγχανουσιν αυτωι των ημετερων πολιτων σπουδης και φιλοτιμιας ουθεν ελλειπων οπως ουν και ο δημος ο ημετερος φαινηται τους καλους και αγαθους των ανδρων τιμων καταξιως των εις εαυτον ευεργεσιων και πολλοι προτρεπωνται επι το ευεργετειν τον δημον δεδοχθαι τηι βουληι και τωι δημωι επηνησθαι τε κριτολαον αλκιμεδοντος αιγιαλη επι τηι ευνοιαι και αιρεσει ην εχων διατετελεκεν εις την ημετεραν πολιν και ειναι αυτον προξενον και ευεργετην του δημου του μινωητων και αυτον και εκγονους και στεφανωσαι αυτον χρυσωι στεφανωι οι δε αγωνοθεται αναγγελλετωσαν αυτου τον στεφανον καθ εκαστον ενιαυτον εν τωι θεατρωι εν τωι αγωνι των εκατομβιων αναγραψαι δε τοδε το ψηφισμα εις το ιερον του απολλωνος του δηλιου της δε αναγραφης επιμεληθηναι τους νεωποιας οπως δε και αιγιαλεις ειδησωσιν τα εψηφισμενα τιμια κριτολαωι ελεσθαι πρεσβευτην οστις αφικομενος εις αιγιαλον το τε ψηφισμα αποδωσει τηι πολει και παρακαλεσει αιγιαλεις οντας φιλους και ευνους αναγραψαι και παρ αυτοις τοδε το ψηφισμα εις στηλην και στησαι αυτην ου αν προαιρηται κριτολαος ειρεθη πρεσβευτης διονυσιος επικλεους.
Amorgos — Aegiale — 200-150 BC
 200-150 BC